Aniwi ur tezzuzen La colline oubliée, le sommeil du juste d yedlisen niḍen i yura Dda Lmulud ?
Wagi, d amaru, d amusnaw ilulen ass n 28 deg jember 1917 di Tewrirt Mimun deg At Yanni. Yebda leqraya di taddart-is, syen iruḥ Yer eemmi-s Yer lmeṛṛuk, deg useggas 1928 iwakken ad ikemmel leqraya-s. Kra n yiseggasen kan, yuYal-d Yer tmurt, anda yekcem Yer tesnawit Bigeaut tin iwumi neqqar Emir Abdelkader. Ur ieeṭṭel ara, yunag Yer Fṛansa, mačči iwakken ad yexdem meena akken ad iYer. Seg tesnawit Louis-Le-Grand, yerra srid Yer l’école normale supérieure.
Mi tebda tegrawla tagreYlant tis snat, tewwi-t Fṛansa Yer unnar n ṭṭṛad, armi d 1940 i d-yuYal. Ifuṛes tagnit iwakken ad yekcem Yer tesdawit. Sin n yiseggasen mbeed, yuYal daY Yer tegrawla. Yunag Yer Fṛansa anda i d-yuYal s wudem unsib d aselmad. Deg useggas n 1947, yekcem-d Yer tmurt, anda yesYer di Médéa d Ben Aknoun. Di 1952, yessuffeY-d ungal amezwaru iwumi isemma La colline oubliée neY Tawrirt yettwattun. Deg useggas n 1972, yebda yesYaray TamaziYt di tesdawit n Lezzayer. Amecwar-agi ur iḍul ara imi ssrabes n udabu Yeḍlen-d lxuf d usermimez deg yinelmaden yeqqaren tutlayt-agi.
YuYal Mulud Meemri d imḍebber Yef yiwen n usnari n umezruy, am wakken i yura yiwen n udlis ideg i d-yejmee isefra n Si Muḥend U Mḥend. Deg useggas n 1980, deg waggur n meYres, ssawlen-as-d yinelmaden n tesdawit n Tizi Uzzu ad d-yeg asarag Yef udlis-agi n yisefra. Deg ubrid-is, ur t-ğğin ara yimsulta ad yaweḍ Yer tesdawit. D tin dYa i d ssebba i d-yessawḍen tafsut n tmanyin i d-yessuffYen amennuY Yer ubrid. Am wakken i yettekki Dda Lmulud deg temlilit n Ieekkuren di Yuct 1981, anda i d-yettwahegga yiwen n usenfar d abaYur Yef tutlayt tmaziYt.
Deg Paris, yella d aqerru Yef yiwet n tesYunt “Awal”, am wakken daY ur yeYfil ara Yef yisaragen di yal tamnaḍt iwakken ad yessuffeY tutlayt-is seg tatut.
D amagday, d amusnaw, yenjer abrid i tmaziYt imi isers deg yifassen n wid i d-iḍefren adlis amezwaru n tjerrumt. D adlis i yeldin allen i waṭas n yineYmasen i yettarun ass-a s tmaziYt.
Deg tuYalin-is si Lmerruk anda yeḥḍer i yiwet n temlilit Yef tmaziYt, tqubel-it-id yiwet n lmusiba di temdint n Ain Defla, yeglan s rruḥ-is. Qaren-d: d ttejra i d-yeYlin fell-as!
Yemḍel Mammeri deg At Yanni, di taddart-is.
M. Smail
----------------------------
Dagi llan kra n yeḍrisen yura Dda Lmulud d idewanniyen yexdem d kra n yeYmisen. Sit dagi :
Iḍrisen d idewanniyen d Dda Lmulud
kab_Latn kab_Latn kab_Latn kab_Latn kab_Latn kab_Latn kab_Latn kab_Latn ibo_Latn unk kab_Latn kab_Latn